
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


15 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 827 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κηδεία του Ιωάννη Βαλαβανίδη με δημόσια δα¬ 
πάνη. 

2 Επιβολή προστίμου σε βάρος του ΚΗΑΕΙΡΕ 
ΗΕΙ55ΕΙΝ του Μθίπτιουά και της \Λ/3]ίΙΐ3 για τελω- 
νειακή παράβαση. 

3 Αυτοδίκαιη κατάταξη υπαλλήλου ΙΔΑΧ, ειδικό¬ 
τητας ΔΕ Αρχιμουσικός στην ειδικότητα ΤΕ Αρχι¬ 
μουσικός βάσει του ν. 4325/15 άρθρ. 26 παρ. 8 
(ΦΕΚ 47/Α/2015). 

4 Διαδικασίες εκλογής και εξέλιξης καθηγητών και 
υπηρετούντων λεκτόρων, μέχρι τη δημοσίευση 
του Οργανισμού και του Εσωτερικού Κανονισμού 
του Οικονομικού Πανεπιστημίου Αθηνών» (Αντι¬ 
κατάσταση της από 01.12.2016 Κανονιστικής 
απόφασης της Συγκλήτου του Οικονομικού Πα¬ 
νεπιστημίου Αθηνών (ΦΕΚ 4198/τ. Β727.12.2016) 
«Διαδικασίες εκλογής, εξέλιξης και μονιμοποί¬ 
ησης καθηγητών και υπηρετούντων λεκτόρων 
μέχρι τη δημοσίευση του Οργανισμού και του 
Εσωτερικού Κανονισμού του Οικονομικού Πανε¬ 
πιστημίου Αθηνών»). 


ΑΠΟΦΑΣΕΙΣ 

Αριθμ. 6150 _ (1) 

Κηδεία του Ιωάννη Βαλαβανίδη με δημόσια δα¬ 
πάνη. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις του άρθρου 1 του ν. 409/1976 «Περί 
καθορισμού κατηγοριών προσώπων δυναμένων να κη- 
δευθώσι δημοσία δαπάνη» (ΦΕΚ 209 Α'/11.8.1976) όπως 
εκάστοτε ισχύει. 

2. Τις εξαιρετικές υπηρεσίες που προσέφερε στην Τέ¬ 
χνη και τον Πολιτισμό ο Ιωάννης Βαλαβανίδης, αποφα¬ 
σίζουμε: 

Να τελεσθεί η κηδεία του με δημόσια δαπάνη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2017 
Οι Υπουργοί 

Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 

-■- 

( 2 ) 

Επιβολή προστίμου σε βάρος του ΚΗΑΕΙΡΕ ΗΕΙ55ΕΙΝ 
του Μβήιηουά και της \/\/3)ίή3 για τελωνειακή πα¬ 
ράβαση. 

ΜετηνμεαριθμόΜΚΝ:150ΚΥΚ273100000114/07-12-2015 
καταλογιστική πράξη του Προϊσταμένου του Τελωνείου 
Αργοστολιού, που εκδόθηκε κατ' εξουσιοδότηση των δι¬ 
ατάξεων του άρθρου 152 παρ. 1 του ν. 2960/2001 (Εθνικός 
Τελωνειακός Κώδικας), επιβλήθηκε βάσει των διατάξεων 
των άρθρων 53, 54, 56,119 Α παρ. 2,142 παρ. 2,150 και 
155 παρ. 1 και 2 εδάφιο δ’ του ν. 2960/2001, σε βάρος του 
ΚΗΑΕΙΡΕ ΗΕΙ55ΕΙΝ του ΜΒάιτιουά και της \Λ/3)ίΙΐ3 γεν. την 
01 -02-1985 στο Λίβανο, κάτοχο του υπ' αριθμ. 12267/1 -ε 
δελτίου αιτήσαντος ασύλου εκδοθέντος 25-09-2012 από 
Τ.Α. Αιγίου και ήδη αγνώστου διαμονής, πολλαπλό τέλος 
ύψους επτακοσίων δεκατριών χιλιάδων πεντακοσίων πε¬ 
νήντα τεσσάρων ευρώ και είκοσι έξι λεπτών (713.554,26), 
λόγω τέλεσης λαθρεμπορικής παράβασης. 

Ο Προϊστάμενος του Τελωνείου 
ΚΩΝΣΤΑΝΤΙΝΟΣ ΔΗΜΟΠΟΥΛΟΣ 


Αριθμ. απόφ. 167 (3) 

Αυτοδίκαιη κατάταξη υπαλλήλου ΙΔΑΧ, ειδικό¬ 
τητας ΔΕ Αρχιμουσικός στην ειδικότητα ΤΕ Αρ¬ 
χιμουσικός βάσει του ν. 4325/15 άρθρ. 26 παρ. 8 
(ΦΕΚ47/Α/2015). 

Ο ΠΡΟΕΔΡΟΣ Δ.Σ. ΤΟΥ Ν.Π.Δ.Δ. 

«ΑΡΙΣΤΟΔΙΚΟΣ» ΔΗΜΟΥ ΣΑΡΩΝΙΚΟΥ 

Έχοντας υπόψη: 

1. Τις διατάξεις του άρθρου 58 του ν. 3852/2010 «Νέα 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'827/15.03.2017 


Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» (ΦΕΚ 87 Α'). 

2. Τις διατάξεις της παρ. 8 του άρθρου 26 του ν. 4325/ 
11-5-2015 (ΦΕΚ 47/τ.Α'/11-5-2015), όπου αναφέρεται 
ότι: «Η παρ. 3 του άρθρου 20 του ν. 3475/2006 (Α' 146), 
όπως αντικαταστάθηκε με το άρθρο 5 παρ. 4 εδάφιο γ' 
του ν. 3687/2008 (Α' 71) εφαρμόζεται και στους μου¬ 
σικούς των Ο.Τ.Α. α' βαθμού και στα νομικά πρόσωπα 
αυτών. Προσόντα διορισμού του κλάδου Μουσικών ΤΕ, 
στον οποίο κατατάσσονται αυτοδικαίως οι μουσικοί των 
Ο.Τ.Α. α' βαθμού και των νομικών προσώπων αυτών, με 
πράξη του οικείου δημάρχου, είναι πτυχίο ή δίπλωμα 
μουσικής ειδίκευσης αναγνωρισμένου μη ανώτατου 
εκπαιδευτικού ιδρύματος της ημεδαπής ή πτυχίο μου¬ 
σικής ειδικότητας του άρθρου 8 παρ. 5 του ν. 2158/1993 
(Α' 109) ή πτυχίο ισότιμο και αντίστοιχο της αλλοδαπής 
και απολυτήριο εξατάξιου Γυμνασίου ή Λυκείου της ημε¬ 
δαπής ή ισότιμο της αλλοδαπής. 

3. Το αριθμ. 57404/2015 (εγκ. 27) (ΑΔΑ: 7ΙΔΡ465ΦΘΕ- 
19Γ) έγγραφο του Υπουργείου Εσωτερικών και Διοικητι¬ 
κής Ανασυγκρότησης, Γεν. Δ/νση Αποκέντρωσης καιΤοπ. 
Αυτοδιοίκησης, Δ/νση Προσωπικού Τοπ. Αυτοδιοίκησης. 

4. Το αριθμ. 28436/12015 (ΑΔΑ: ΒΝΩΒ465ΦΘΕ-Α0Α) 
έγγραφο του Υπουργείου Εσωτερικών και Διοικητικής 
Ανασυγκρότησης, Γεν. Δ/νση Αποκέντρωσης και Τοπ. 
Αυτοδιοίκησης, Δ/νση Προσωπικού Τοπ. Αυτοδιοίκησης. 

5. Το αριθμ. 13680/20-4-2016 (ΑΔΑ: 7Α3Ξ465ΦΘΕ- 
ΦΥΡ)) έγγραφο του Υπουργείου Εσωτερικών και Διοι¬ 
κητικής Ανασυγκρότησης, Γεν. Δ/νση Αποκέντρωσης και 
Τοπ. Αυτοδιοίκησης, Δ/νση ΠροσωπικούΤοπ. Αυτοδιοί¬ 
κησης, Τμήμα Προσωπικού Ιδιωτικού Δικαίου) 

6. Την αριθμ. 15/25-05-2016 (ΑΔΑ:7ΥΧΛΟΕΤ3-Τ2Σ) 
απόφαση του Προέδρου του Δ.Σ. του Ν.Π. Αριστόδικος 
περί διορισμού σε προσωρινές προσωποπαγείς θέσεις 
Ιδ. δικαίου Αορίστου χρόνου. 

7. Το ΦΕΚ 582/Γ/27-06-2016 περί πρόσληψη σε συ- 
σταθείσες προσωποπαγείς θέσεις Ιδ. δικαίου Αορίστου 
χρόνου. 


8. Τον Ο.Ε.Υ του Ν.Π. Αριστόδικος Δήμου Σαρωνικού 
(ΦΕΚ 2787/Β/05-09-2016). 

9. Το ΦΕΚ 1254/Γ/7-12-2016 περί κατάταξης του τα¬ 
κτικού προσωπικού (μόνιμοι και με σχέση εργασίας 
ιδιωτικού δικαίου αορίστου χρόνου), με την ίδια σχέση 
εργασίας, σε θέσεις της αντίστοιχης κατηγορίας, κλάδου 
ή ειδικότητας. 

10. Τα στοιχεία του υπηρεσιακού φακέλου και τα 
προσκομιζόμενα πτυχία - διπλώματα (των οποίων η 
εγκυρότητα ελέγχθηκε ) του αναφερόμενου στο δια¬ 
τακτικό της παρούσας, υπαλλήλου ΙΔΑΧ, ειδικότητας 
ΔΕ Αρχιμουσικός, σύμφωνα με τα οποία, ο υπάλληλος 
Κάλλιας Σπυρίδων του Ιωάννη, κλάδου ΔΕ ειδικότη¬ 
τας Αρχιμουσικός με βαθμό Δ, είναι κάτοχος Απολυ¬ 
τηρίου Λυκείου, πτυχίου Ενοργανώσεως του Απολ- 
λώνειου Ωδείου (αναγνωρισμένο από το κράτος ΦΕΚ 
688/Β/1972) και πτυχίου Αρμονίας, Φυγής, Αντίστιξης 
της Μουσικής Σχολής Αγίας Παρασκευής (αναγνωρι¬ 
σμένη από το κράτος ΦΕΚ 104/Β/1986), η εγκυρότητα 
των οποίων ελέγχθηκε σύμφωνα με το 41/2016 έγ¬ 
γραφο της Περιφερειακής Δ/νσης Α/θμιας και Β/θμιας 
Εκπαίδευσης Ανατολικής Αττικής και με το 887/2016 
του Απολλώνειου Ωδείου. 

11. Τη αριθμ. 468/05-12-206 διαπιστωτική πράξη του 
Προέδρου του Νομικού Προσώπου «Αριστόδικος Δήμου 
Σαρωνικού» περί κατάταξης των υπαλλήλων του Νομι¬ 
κού Προσώπου «Αριστόδικος Δήμου Σαρωνικού» στους 
βαθμούς του ν. 4369/2016. 

12. Την αρ. πρωτ. 502/29-12-2016 βεβαίωση οικονο¬ 
μικής, αποφασίζουμε: 

Την αυτοδίκαιη κατάταξη στην ειδικότητα ΤΕ Αρχι¬ 
μουσικός (κατηγορία ΤΕ, κλάδο ΤΕ Μουσικών, ειδικότη¬ 
τα Αρχιμουσικός) του κάτωθι υπαλλήλου του Νομικού 
Προσώπου «Αριστόδικος Δήμου Σαρωνικού» Κάλλια 
Σπυρίδωνα του Ιωάννη, με σχέση εργασίας Ι.Δ.Α.Χ., σε 
συνιστώμενη με την παρούσα προσωποπαγή θέση, κα¬ 
τηγορίας ΤΕ, κλάδου ΤΕ Μουσικών, ειδικότητας Αρχι¬ 
μουσικός από 27/6/2016 (ημερομηνία δημοσίευσης του 
ΦΕΚ 582/Γ/27-06-2016 περί πρόσληψη σε συσταθείσες 
προσωποπαγείς θέσεις Ιδ. δικαίου Αορίστου χρόνου), 
ως εξής: 


Επώνυμο 

Όνομα 

Σχέση Εργασίας 

Κατάταξη σε 

Βαθμός 
ν. 4369/2016 

Μ.Κ. 

ν. 4325/2015 

Κλάδο 

Ειδικότητα 

ΤΕ Κατηγορίας 

Κάλλιας 

Σπυρίδων 

Ι.Δ.Α.Χ. 

Τ.Ε. Μουσικών 

Αρχιμουσικός 

Δ 

1 


Στον ανωτέρω υπάλληλο θα χορηγηθούν οι αναδρομικές αποδοχές που αναλογούν από τις 27/06/2016. 

Η προσωποπαγής θέση που κατείχε ο ανωτέρω υπάλληλος στην ειδικότητα ΔΕ Αρχιμουσικός καταργείται. 
Η απόφαση αυτή να δημοσιευθεί στην Εφημερίδα της Κυβερνήσεως. 

Καλύβια, 29 Δεκεμβρίου 2016 
Ο Πρόεδρος Δ.Σ. 

ΔΗΜΗΤΡΙΟΣ ΛΙΟΔΑΚΑΚΗΣ 














Τεύχος Β' 827/15.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθμ. 1108 _ (4) 

Διαδικασίες εκλογής και εξέλιξης καθηγητών και 
υπηρετούντων λεκτόρων, μέχρι τη δημοσίευ¬ 
ση του Οργανισμού και του Εσωτερικού Κανονι¬ 
σμού του Οικονομικού Πανεπιστημίου Αθηνών» 
(Αντικατάσταση της από 01.12.2016 Κανονιστικής 
απόφασης της Συγκλήτου του Οικονομικού Πανε¬ 
πιστημίου Αθηνών (ΦΕΚ4198/τ. Β727.12.2016) 
«Διαδικασίες εκλογής, εξέλιξης και μονιμοποίησης 
καθηγητών και υπηρετούντων λεκτόρων μέχρι τη 
δημοσίευση του Οργανισμού και του Εσωτερι¬ 
κού Κανονισμού του Οικονομικού Πανεπιστημί¬ 
ου Αθηνών»). 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Συνεδρίαση 7η/23.02.2017) 

Έχοντας υπόψη: 

1) Τις διατάξειςτου ν. 3469/2006, (Α' 131) «ΕθνικόΤυ- 
πογραφείο, Εφημερίςτης Κυβερνήσεως και άλλες δια¬ 
τάξεις», όπως έχει τροποποιηθεί και ισχύει. 

2) Τις διατάξεις του άρθρου 4 του ν. 3861/2010, (ΑΊ12) 
«Ενίσχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμ¬ 
μα Διαύγεια" και άλλες διατάξεις», καθώς και την κατ' 
εξουσιοδότηση αυτού εκδοθείσα ΥΠΟΙΚ. Δ6.1127865/ 
ΕΞ2010/30.09.2010 απόφαση. 

3) Τις διατάξειςτου ν. 4009/2011, (ΑΊ95) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
και ειδικότερα των άρθρων 5, 6, 80 παρ. 22, καθώς και 
του άρθρου 19, όπως αυτό αντικαταστάθηκε και ισχύει. 

4) Τις διατάξεις του ν. 4076/2012, (ΑΊ 59) «Ρυθμίσεις 
θεμάτων Ανωτάτων Εκπαιδευτικών Ιδρυμάτων και άλλες 
διατάξεις». 

5) Τις διατάξεις του ν. 4386/2016, (Α' 83) «Ρυθμίσεις 
για την έρευνας και άλλες διατάξεις». 

6) Τ ις διατάξεις του ν. 4405/2016, (ΑΊ 29) «Κύρωση της 
απόφασης του Συμβουλίου 2014/335/ΕΕ, Ευρατόμ για 
το σύστημα των ιδίων πόρων της Ευρωπαϊκής Ένωσης 
και άλλες διατάξεις». 

7) Το Φ.122.1/88/119483/Ζ2/20.07.2016 «Οδηγίες 
εφαρμογής του ν. 4369/2016, (Α' 27), του ν. 4386/2016, 
(Α' 83) και του ν. 4405/2016, (Α' 129)» διευκρινιστικό 
έγγραφο του Υπουργείου Παιδείας, Έρευνας και Θρη¬ 
σκευμάτων. 

8) Τις διατάξεις της Φ. 122.1 /6/14241 /Ζ2/27.01.2017 
Υπουργικής απόφασης «α) Διαδικασία συγκρότησης 
των εκλεκτορικών σωμάτων των Α.Ε.Ι., ρύθμιση θεμά¬ 
των εκλογής και εξέλιξης καθηγητών και υπηρετούντων 
λεκτόρων, ανανέωσης και μονιμοποίησης των επί θητεία 
επίκουρων καθηγητών, ελέγχου νομιμότητας των διαδι¬ 
κασιών αυτών και άλλων θεμάτων σχετικά με την εφαρ¬ 
μογή των διατάξεων του άρθρου 19 του ν. 4009/2011, (Α' 
195), όπως ισχύει, και του άρθρου 4 του ν. 4405/2016 (Α' 
129), β) Ανάπτυξη και λειτουργία ηλεκτρονικού συστή¬ 
ματος ολοκληρωμένης διαχείρισης διαδικασιών εκλογής 
και εξέλιξης καθηγητών και υπηρετούντων λεκτόρων, 


ανανέωσης και μονιμοποίησης των επί θητεία επίκουρων 
καθηγητών, καθώς και κατάρτισης και τήρησης μητρώων 
εσωτερικών και εξωτερικών μελών». 

9) Τις διατάξειςτου ν. 4452/2017, (ΑΊ7) «Ρύθμιση θε¬ 
μάτων του Κρατικού Πιστοποιητικού Γλωσσομάθειας, 
της Εθνικής Βιβλιοθήκης της Ελλάδας και άλλες διατά¬ 
ξεις». 

10) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζει: 

Την αντικατάσταση της από 01.12.2016 κανονιστικής 
απόφασης της Συγκλήτου του Οικονομικού Πανεπιστη¬ 
μίου Αθηνών (ΦΕΚ 4198/τ.Β'/27.12.2016) «Διαδικασίες 
εκλογής, εξέλιξης και μονιμοποίησης καθηγητών και 
υπηρετούντων λεκτόρων μέχρι τη δημοσίευση του Ορ¬ 
γανισμού και του Εσωτερικού Κανονισμού του Οικονο¬ 
μικού Πανεπιστημίου Αθηνών» ως εξής: 

Άρθρο 1 

ΠΕΔΙΟ ΕΦΑΡΜΟΓΗΣ-ΓΕΝΙΚΕΣ ΔΙΑΤΑΞΕΙΣ 

1. Τα οριζόμενα στην παρούσα απόφαση διαλαμβά¬ 
νουν: 

(α) τις διαδικασίες εκλογής και εξέλιξης καθηγητών 
και υπηρετούντων λεκτόρων, ανανέωσης θητείας και 
μονιμοποίησης των επί θητεία επίκουρων καθηγητών, 
για τις οποίες η αίτηση εξέλιξης, ανανέωσης θητείας ή 
μονιμοποίησης έχει υποβληθεί μετά από τη δημοσίευση 
του ν. 4386/2016, (Α' 83), ήτοι μετά την 11 η-05-2016, και 
(β) τις διαδικασίες πλήρωσης νέων θέσεων καθηγητών. 

2. Η παρούσα κανονιστική απόφαση ισχύει συμπλη¬ 
ρωματικά προς τα οριζόμενα στην Φ.122.1/6/14241/ 
Ζ2/27.01.2017 υπουργική απόφαση (ΦΕΚ 225/Β7 
31.01.2017). 

Άρθρο 2 

ΠΡΟΚΗΡΥΞΗ ΘΕΣΕΩΝ 

1. Η εκλογή και η εξέλιξη καθηγητών γίνεται με ανοικτή 
διαδικασία, ύστερα από προκήρυξη της θέσης. 

2. Η συνέλευση του τμήματος εισηγείται στην Κοσμη¬ 
τεία της οικείας σχολής την προκήρυξη των θέσεων 
καθηγητών. 

3. Η προκήρυξη της θέσης και τα σχετικά με αυτήν 
έγγραφα διαβιβάζονται από τον Κοσμήτορα της οικείας 
Σχολής στον Πρύτανη, ο οποίος διενεργεί έλεγχο νομιμό¬ 
τητας και στη συνέχεια αποστέλλει την προκήρυξη στο 
Υπουργείο Παιδείας, το οποίο μεριμνά για τη δημοσίευ¬ 
ση αυτής στην Εφημερίδα της Κυβερνήσεως. 

4. Η προκήρυξη ή επαναπροκήρυξη για την πλήρωση 
νέων θέσεων ή για εξέλιξη καθηγητών και υπηρετούντων 
λεκτόρων γίνεται κατ' εφαρμογή της περίπτωσης α' της 
παραγράφου 22 του άρθρου 80 του ν. 4009/2011, (Α' 
195). 

5. Στην προκήρυξη αναφέρονται οπωσδήποτε η βαθ¬ 
μίδα, η σχολή και το γνωστικό αντικείμενο της προς πλή¬ 
ρωση θέσης. 

6. Στην προκήρυξη γίνεται αναφορά στην υπ' αριθμ. 
Φ.122.1/6/14241 /Ζ2/27.01.201 7, (Β' 225) υπουργική 
απόφαση «α) Διαδικασία συγκρότησης των εκλεκτο¬ 
ρικών σωμάτων των Α.Ε.Ι., ρύθμιση θεμάτων εκλογής 
και εξέλιξης καθηγητών και υπηρετούντων λεκτόρων, 

ανανέωσης και μονιμοποίησης των επί θητεία επίκου¬ 
ρων καθηγητών, ελέγχου νομιμότητας των διαδικασιών 
αυτών και άλλων θεμάτων σχετικά με την εφαρμογή των 
διατάξεων του άρθρου 19 του ν. 4009/2011, (Α' 195), 
όπως ισχύει, και του άρθρου 4 του ν. 4405/2016, (Α' 129) 
και β) ανάπτυξη και λειτουργία ηλεκτρονικού συστήμα¬ 
τος ολοκληρωμένης διαχείρισης διαδικασιών εκλογής 
και εξέλιξης καθηγητών και υπηρετούντων λεκτόρων, 
ανανέωσης και μονιμοποίησης των επί θητεία επίκουρων 
καθηγητών, καθώς και κατάρτισης και τήρησης μητρώων 
εσωτερικών και εξωτερικών μελών». 

7. Το γνωστικό αντικείμενο καθορίζεται με βάση της 
ανάγκεςτου τμήματος και της οικείας σχολής, καθώς και 
με βάση το γνωστικό αντικείμενο του υποψηφίου που 
ζητά εξέλιξη, σε συνδυασμό με το σύνολο του επιστη¬ 
μονικού και ερευνητικού έργου του, όπως προβάλλεται 
στην αίτηση του. Το γνωστικό αντικείμενο πρέπει να 
καλύπτει έναν πλήρη κλάδο της οικείας επιστήμης με 
εύρος τουλάχιστον μιας αναγνωρισμένης ειδικότητας. 

8. Η κρίση καθηγητών που υπηρετούν στη βαθμίδα 
του Επίκουρου Καθηγητή με θητεία για ανανέωση θη¬ 
τείας ή για μονιμοποίηση διεξάγεται χωρίς προηγούμενη 
προκήρυξη. 

Άρθρο 3 

ΣΥΝΘΕΣΗ ΕΚΛΕΚΤΟΡΙΚΟΥ ΣΩΜΑΤΟΣ 

ΚΑΙ ΕΙΣΗΓΗΤΙΚΗΣ ΕΠΙΤΡΟΠΗΣ 

1. Ως μέλη του εκλεκτορικού σώματος και της ειση¬ 
γητικής επιτροπής επιλέγονται καθηγητές ή ερευνητές 
αντίστοιχης βαθμίδας του ίδιου γνωστικού αντικειμέ¬ 
νου με εκείνο της υπό πλήρωση θέσης και, μόνο αν δεν 
υπάρχουν ή δεν επαρκούν τέτοια μέλη, επιλέγονται 
μέλη συναφούς γνωστικού αντικειμένου. Η κρίση της 
Γενικής Συνέλευσης Ειδικής Σύνθεσης του τμήματος για 
τη συνάφεια του γνωστικού αντικειμένου φέρει πλήρη 
αιτιολογία, ιδίως όταν οι εκλέκτορες που επιλέγονται 
θεραπεύουν ποικίλα γνωστικά αντικείμενα τα οποία κρί- 
νονται συναφή προς το γνωστικό αντικείμενο της υπό 
πλήρωση θέσης. Οι αποφάσεις για την συγκρότηση του 
εκλεκτορικού σώματος και της τριμελούς εισηγητικής 
επιτροπής ελέγχονται μόνο ως προς την αιτιολογία της 
επιλογής του μέλους του εκλεκτορικού σώματος ή της 
εισηγητικής επιτροπής. 

2. Η αιτιολογία της επιλογής όλων των μελών του 
εκλεκτορικού σώματος και της εισηγητικής επιτροπής 
περιλαμβάνει οπωσδήποτε το γνωστικό αντικείμενο της 
πράξης του διορισμού και το συνολικό επιστημονικό 
έργο του μέλους που προτείνεται. 

3. Τα τακτικά και αναπληρωματικά μέλη του εκλεκτο- 
ρικού σώματος και τα μέλη της εισηγητικής επιτροπής 
πρέπει να κατέχουν θέση βαθμίδαςτουλάχιστον ίσης με 
τη βαθμίδα της προς πλήρωση θέσης. 

4. Εντός αποκλειστικής προθεσμίας δέκα (10) ημερών 
από την ημερομηνία λήξης της προθεσμίας υποβολής 
υποψηφιοτήτων συγκροτείται το Εκλεκτορικό Σώμα με 
πλήρως αιτιολογημένη, ως προς το γνωστικό αντικεί¬ 
μενο των μελών του, απόφαση της Γενικής Συνέλευσης 
Ειδικής Σύνθεσης, ως εξής: 

α) για όσα από τα τμήματα αριθμούν έως και σαράντα 
(40) καθηγητές και υπηρετούντες λέκτορες, από πέντε 


(5) καθηγητές με τους αναπληρωματικούς τους, οι οποίοι 
ανήκουν στο ίδιο τμήμα του Πανεπιστημίου και έξι (6) 
καθηγητές με τους αναπληρωματικούς τους, του Οικο¬ 
νομικού Πανεπιστημίου Αθηνών ή άλλου Α.Ε.Ι. της ημε¬ 
δαπής ή ομοταγούς Α.Ε.Ι. της αλλοδαπής ή Ερευνητές 
της ημεδαπής ή της αλλοδαπής, του ίδιου ή συναφούς 
γνωστικού αντικειμένου με εκείνο της προς πλήρωση 
θέσης και 

β) για όσα από τα τμήματα αριθμούν άνω των σαράντα 
(40) καθηγητών και υπηρετούντων λεκτόρων, από επτά 
(7) καθηγητές με τους αναπληρωματικούς τους, οι οποίοι 
ανήκουν στο ίδιο τμήμα του Πανεπιστημίου και οκτώ (8) 
καθηγητές, με τους αναπληρωματικούς τους, του Οικονο¬ 
μικού Πανεπιστημίου Αθηνών ή άλλου Α.Ε.Ι. της ημεδαπής 
ή ομοταγούς Α.Ε.Ι. της αλλοδαπής ή Ερευνητές της ημε¬ 
δαπής ή της αλλοδαπής, του ίδιου ή συναφούς γνωστικού 
αντικειμένου με εκείνο της προς πλήρωση θέσης. 

5. Στην περίπτωση μη ύπαρξης ικανού αριθμού εκλε¬ 
κτόρων που προέρχονται από το τμήμα, εκδίδεται πλή¬ 
ρως αιτιολογημένη απόφαση της Γενικής Συνέλευσης 
Ειδικής Σύνθεσης ως προς το κριτήριο της συνάφειας του 
γνωστικού αντικειμένου και την αδυναμία συγκρότησης 
εκλεκτορικού σώματος από μέλη του τμήματος. Στην 
περίπτωση αυτή το Εκλεκτορικό Σώμα συμπληρώνεται 
από καθηγητές, με ίδιο ή συναφές γνωστικό αντικείμενο, 
άλλων τμημάτων του Πανεπιστημίου ή άλλων Α.Ε.Ι. της 
ημεδαπής ή ομοταγών Α.Ε.Ι. της αλλοδαπής ή ερευνητές 
της ημεδαπής ή της αλλοδαπής, χωρίς να τηρείται η προ- 
βλεπόμενη στην παράγραφο 4 του παρόντος άρθρου 
αριθμητική αναλογία. 

6. Στην περίπτωση που ο αριθμός των προτεινόμε- 
νων με κριτήριο το ίδιο ή συναφές γνωστικό αντικείμενο 
είναι μεγαλύτερος του αριθμού που απαιτείται για τη 
συμπλήρωση του Εκλεκτορικού Σώματος, διενεργείται 
κλήρωση για τις ως άνω κατηγορίες από τη Γενική Συ¬ 
νέλευση ΕιδικήςΣύνθεσηςτου τμήματος με ευθύνη του 
Προέδρου του τμήματος. Ειδικότερα, αν ο αριθμός των 
μελών του εκλεκτορικού σώματος του ίδιου γνωστικού 
αντικειμένου 

α) είναι μεγαλύτερος από τον αριθμό των μελών του 
εκλεκτορικού σώματος (τακτικών και αναπληρωματι¬ 
κών) διενεργείται κλήρωση μεταξύ αυτών και 

β) είναι μικρότερος από τον αριθμό των μελών του 
εκλεκτορικού σώματος (τακτικών και αναπληρωματι¬ 
κών), τότε ορίζεται το σύνολο αυτών και για τον αριθμό 
των μελών του εκλεκτορικού σώματος που υπολείπεται 
ακολουθείται η ανωτέρω διαδικασία επιλογής από τα 
μέλη με συναφές γνωστικό αντικείμενο. 

7. Δεν επιτρέπεται να μετέχει σε Εκλεκτορικό Σώμα 
καθηγητής, ο οποίος είναι σύζυγος ή συνδέεται με συγ¬ 
γένεια έως και τετάρτου βαθμού εξ αίματος ή αγχιστείας 
με υποψήφιο. 

8. Κατά τη διάρκεια συγκρότησης του Εκλεκτορικού 
Σώματος, στο συνολικό αριθμό των εκλεκτόρων δεν 
υπολογίζονται όσοι απουσιάζουν λόγω νόμιμης άδειας 
ή για λόγους ανωτέρας βίας που πιστοποιεί η Γενική 
Συνέλευση Ειδικής Σύνθεσης του τμήματος με πλήρως 
αιτιολογημένη απόφαση της. Σε περίπτωση επίκλησης 
λόγων ασθένειας απαιτείται βεβαίωση από δημόσιο νο¬ 
σοκομείο. Μετά τη συγκρότηση του Εκλεκτορικού Σώ- 

ματος, η σύνθεση του δεν μεταβάλλεται παρά μόνο εάν 
μέλος του παραιτηθεί, εκλείψει ή βρεθεί σε νόμιμη άδεια. 
Στις περιπτώσεις αυτές, το μέλος του τμήματος ή το εξω¬ 
τερικό μέλος αναπληρώνεται από το πρώτο κατά σειρά 
μη κωλυόμενο αναπληρωματικό μέλοςτου αντίστοιχου 
καταλόγου αναπληρωματικών μελών που ορίστηκε κατά 
τη συγκρότηση του Εκλεκτορικού Σώματος. 

Άρθρο 4 

ΔΙΑΔΙΚΑΣΙΑ ΕΚΛΟΓΗΣ ΚΑΙ ΕΞΕΛΙΞΗΣ ΚΑΘΗΓΗ¬ 
ΤΩΝ ΚΑΙ ΥΠΗΡΕΤΟΥΝΤΩΝ ΛΕΚΤΟΡΩΝ, 
ΑΝΑΝΕΩΣΗΣ ΘΗΤΕΙΑΣ ΚΑΙ ΜΟΝΙΜΟΠΟΙΗΣΗΣ 
ΤΩΝ ΕΠΙ ΘΗΤΕΙΑ ΕΠΙΚΟΥΡΩΝ ΚΑΘΗΓΗΤΩΝ 

1. Η εκλογή και η εξέλιξη των καθηγητών γίνεται με 
βάση τα προσόντα των υποψηφίων όπως αυτά καθο¬ 
ρίζονται στο άρθρο 19 του ν. 4009/2011, (Α' 195) όπως 
ισχύει, ανάλογα με το γνωστικό αντικείμενο της θέσης 
και τη βαθμίδα στην οποία γίνεται η εκλογή ή η εξέλιξη. 

2.0 Πρόεδρος του τμήματος συγκαλείτο Εκλεκτορικό 
Σώμα για την πρώτη συνεδρίαση του εντός δέκα (10) 
ημερών από τη συγκρότηση του προκειμένου να ορισθεί 
η τριμελής εισηγητική επιτροπή. Το Εκλεκτορικό Σώμα 
βρίσκεται σε απαρτία όταν είναι παρόντα το ήμισυ πλέον 
ενός του αριθμού των μελών του Εκλεκτορικού Σώματος. 
Στην περίπτωση μη ύπαρξης απαρτίας, η συνεδρίαση 
επαναλαμβάνεται εντός αποκλειστικής προθεσμίας μίας 
(1) εβδομάδας με τη συμμετοχή του ενός τρίτου (1/3) του 
αριθμού των μελών του Εκλεκτορικού Σώματος. 

3. Ένα τουλάχιστον μέλος της τριμελούς εισηγητικής 
επιτροπής πρέπει να ανήκει σε άλλο τμήμα του Πανεπι¬ 
στημίου ή άλλου Α.Ε.Ι. της ημεδαπής ή ομοταγούς Α.Ε.Ι. 
της αλλοδαπής ή να είναι ερευνητής της ημεδαπής ή 
της αλλοδαπής. 

4. Η τριμελής εισηγητική επιτροπή οφείλει μέσα σε 
αποκλειστική προθεσμία σαράντα (40) ημερών από τη 
συγκρότηση της, και όχι νωρίτερα από είκοσι (20) ημέ¬ 
ρες, να καταθέσει εισηγητική έκθεση στην οποία οφείλει: 

(α) να αναλύσει και να αξιολογήσει το έργο και την 
προσωπικότητα κάθε υποψηφίου, εκφέροντας κρίση 
για την προσφορά του στην πρόοδο της επιστήμης, (β) 
να διατυπώσει την άποψή της για το εάν οι υποψήφιοι 
ανταποκρίνονται στα απαιτούμενα από το νόμο προ¬ 
σόντα και, ειδικότερα, για τη συνάφεια του γνωστικού 
αντικειμένου της προς πλήρωση θέσης με: (ι) το γνω¬ 
στικό αντικείμενο της διδακτορικής διατριβής, και (ιι) 
το επιστημονικό και το διδακτικό έργο των υποψηφίων, 
(γ) εάν κρίνονται περισσότεροι του ενός υποψήφιοι, να 
προβεί στη συγκριτική και αξιολογική κατάταξή τους. 

Η επιτροπή για να παράσχει ακριβή εικόνα του κάθε 
υποψηφίου οφείλει να αναλύσει και να κρίνει τα έργα 
του, την επιστημονική του δράση και τα λοιπά ουσια¬ 
στικά του προσόντα. Για την υποβοήθηση του έργου 
της, η εισηγητική επιτροπή δύναται να ζητά συστατικές 
επιστολές από καθηγητές ομοταγούς Α.Ε.Ι. της αλλοδα¬ 
πής ή Ερευνητές της αλλοδαπής, του ίδιου ή συναφούς 
γνωστικού αντικειμένου με εκείνο της προς πλήρωση 
θέσης. Επίσης, ο Πρόεδρος της εισηγητικής επιτροπής 
δύναται να ζητά από την Ομάδα Εσωτερικής Αξιολό¬ 
γησης (ΟΜΕΑ) του οικείου τμήματος ή από τη Μονάδα 


Διασφάλισης Ποιότητας (ΜΟΔΙΠ) του Πανεπιστημίου 
την υποβολή σε αυτήν των πορισμάτων αξιολόγησης 
της διδακτικής ικανότητας του υποψηφίου για εκλογή, 
εξέλιξη ή μονιμοποίηση. Για τη διδακτική ικανότητα υπο¬ 
ψηφίων καθηγητών που έχουν προηγούμενο διδακτικό 
έργο σε άλλο Α.Ε.Ι., το στοιχείο της αξιολόγησης αυτής 
ζητείται από το Α.Ε.Ι. στο οποίο έχουν επιτελέσει το εν 
λόγω διδακτικό έργο. Η διδακτική ικανότητα των υποψη¬ 
φίων προς εκλογή ή εξέλιξη καθηγητών που δεν έχουν 
προηγούμενο διδακτικό έργο σε Α.Ε.Ι., αξιολογείται με 
βάση ένα δίωρο μάθημα, το οποίο πραγματοποιείται 
ενώπιον φοιτητικού ακροατηρίου, εφόσον αυτό είναι 
δυνατόν. Το θέμα του μαθήματος επιλέγεται από τον 
Πρόεδρο του οικείου τμήματος και γνωστοποιείται στον 
υποψήφιο δύο (2) ημέρες πριν από την διεξαγωγή του 
μαθήματος. Η εισηγητική έκθεση κοινοποιείται αμέσως 
μετά την κατάθεσή της στα μέλη του Εκλεκτορικού Σώ¬ 
ματος και στους υποψηφίους με ευθύνη του Προέδρου 
του τμήματος. 

5. Εάν μέλος της τριμελούς εισηγητικής επιτροπής πα¬ 
ραιτηθεί ή εκλείψει ή διαπιστωθεί αδυναμία σύνταξης 
εισηγητικής έκθεσης, τα μέλη της τριμελούς επιτροπής 
δύνανται να υποβάλουν εντός της προθεσμίας υπόμνη¬ 
μα/τα, τα οποία σε καμία περίπτωση δεν επέχουν θέση 
εισηγητικής έκθεσης. 

6. Εντός αποκλειστικής προθεσμίας είκοσι (20) ημερών 
από την υποβολή της εισηγητικής έκθεσης, συγκαλείται, 
ενώπιον της συνέλευσης του τμήματος, το Εκλεκτορικό 
Σώμα για τη διενέργεια της εκλογής. 

7. Στην περίπτωση που παρέλθει άπρακτη η προθε¬ 
σμία κατάθεσης της εισηγητικής έκθεσης, ο Πρόεδρος 
του τμήματος υποχρεούται να συγκαλέσει το Εκλεκτορι¬ 
κό Σώμα εντός προθεσμίας δεκαπέντε (15) ημερών από 
την παρέλευση της προθεσμίας, για να προβεί σε κρίση 
με βάση τους υποβληθέντες φακέλους των υποψηφίων, 
καθώς και με τα αναφερόμενα στις παραγράφους 1 και 4 
του παρόντος άρθρου κριτήρια και προϋποθέσεις. 

8. Ο Πρόεδρος του τμήματος συντάσσει και γνω¬ 
στοποιεί στα μέλη του Εκλεκτορικού Σώματος και της 
Συνέλευσης, καθώς και στους υποψηφίους, τη σχετική 
ημερήσια διάταξη, οκτώ (8) τουλάχιστον ημέρες πριν την 
ημερομηνία σύγκλησης της κοινής συνεδρίασης για τη 
διενέργεια της εκλογής ή μονιμοποίησης. 

9. Το Εκλεκτορικό Σώμα νομίμως συνεδριάζει στις πε¬ 
ριπτώσεις κατά τις οποίες η Συνέλευση του τμήματος δεν 
βρίσκεται σε απαρτία. Η μη νόμιμη ή η μη εμπρόθεσμη 
κλήση στη συνεδρίαση των μελών της Συνέλευσης δεν 
αποτελεί λόγο ακύρωσης της διαδικασίας της εκλογής 
ή μονιμοποίησης. 

10. Οι υποψήφιοι δικαιούνται να υποβάλουν σχετικό 
υπόμνημα έως πέντε (5) ημέρες πριν από τη συνεδρίαση 
του Εκλεκτορικού Σώματος, το οποίο αναρτούν εντός 
της ίδιας προθεσμίας στο πληροφοριακό σύστημα το 
οποίο αναφέρεται στην Φ.122.1/6/14241 /Ζ2/27.01.2017 
(ΦΕΚ 225/Β731.01.2017) υπουργική απόφαση (ΑΠΕΛΛΑ). 
Η παράλειψη της ανάρτησης εντός της ως άνω προθε¬ 
σμίας συνιστά λόγο απαραδέκτου του υπομνήματος. 

11. Εάν παρέλθουν άπρακτες, με ευθύνη του Προέ¬ 
δρου του Τμήματος, οι προθεσμίες των παραγράφων 6 

και 7 του παρόντος άρθρου, το Εκλεκτορικό Σώμα συ- 
γκαλείται υποχρεωτικά από τον Κοσμήτορα ή από τον 
αρμόδιο Αντιπρύτανη στην περίπτωση μονοτμηματικής 
Σχολής, μέσα σε δέκα (10) ημέρες από την καταληκτική 
ημερομηνία κατά την οποία ο Πρόεδρος του τμήματος 
όφειλε να συγκαλέσει το Εκλεκτορικό Σώμα. Στην πε¬ 
ρίπτωση αυτή, κατά τη συνεδρίαση του Εκλεκτορικού 
Σώματος προεδρεύει ο Κοσμήτορας ή ο αρμόδιος Αντι- 
πρύτανης αντιστοίχως, χωρίς δικαίωμα ψήφου, διενεργεί 
δε τις πράξεις που έχουν ανατεθεί με τις διατάξεις του 
παρόντος στον Πρόεδρο του τμήματος και αφορούν 
της διαδικασίες εκλογής, εξέλιξης ή μονιμοποίησης των 
μελών Δ.Ε.Π. 

12. Τα μέλη του Εκλεκτορικού Σώματος άλλων Α.Ε.Ι. 
έχουν τη δυνατότητα να μετέχουν στις συνεδριάσεις του 
μέσω τηλεδιάσκεψης, με διασφαλισμένη την εμπιστευτι¬ 
κότητα της συνεδρίασης, την πιστοποίηση της ταυτότη¬ 
τας του μέλους του Εκλεκτορικού Σώματος, την ασφά¬ 
λεια της ηλεκτρονικής διακίνησης φωνής, δεδομένων και 
εικόνας, καθώς και την ακεραιότητα της διακινούμενης 
πληροφορίας. Σε κάθε περίπτωση, καταγράφεται στα 
πρακτικά ότι εφαρμόστηκε η παρούσα διάταξη και γί¬ 
νεται ρητή μνεία ποια συγκεκριμένα μέλη του Εκλεκτο- 
ρικού Σώματος συμμετείχαν μέσω τηλεδιάσκεψης. 

13. Στην αρχή της συνεδρίασης, οι υποψήφιοι μπο¬ 
ρούν να αναπτύξουν προφορικά τις απόψεις τους για 
το περιεχόμενο της εισηγητικής έκθεσης, απαντούν στις 
ερωτήσεις των μελών του Εκλεκτορικού Σώματος και 
αποχωρούν. 

14. Οι εκλέκτορες αιτιολογούν ειδικά την ψήφο τους. 

15. Η διαδικασία εκλογής, εξέλιξης, ανανέωσης θητείας 
ή μονιμοποίησης καθορίζεται με τον ακόλουθο τρόπο: 

(α) Το αποτέλεσμα της κρίσης είναι θετικό για τον μο¬ 
ναδικό υποψήφιο εάν συγκεντρώσει τουλάχιστον έξι 
(6) θετικές ψήφους σε περίπτωση κατά την οποία το 
εκλεκτορικό σώμα απαρτίζεται από έντεκα (11) μέλη 
και τουλάχιστον οκτώ (8) θετικές ψήφους σε περίπτωση 
κατά την οποία το εκλεκτορικό σώμα απαρτίζεται από 
δεκαπέντε (15) μέλη, άλλως η διαδικασία κηρύσσεται 
άγονη. 

(β) Στην περίπτωση περισσότερων υποψηφίων, εάν 
ουδείς υποψήφιος συγκεντρώσει τουλάχιστον έξι (6) και 
οκτώ (8) θετικές ψήφους αντίστοιχα, η ψηφοφορία επα¬ 
ναλαμβάνεται κατά την ίδια συνεδρίαση μεταξύ των δύο 
(2) επικρατέστερων. Σε περίπτωση ισοψηφίας μεταξύ 
περισσοτέρων των δύο (2), στη δεύτερη ψηφοφορία 
συμμετέχουν όλοι οι ισοψηφήσαντες. Αν και στη δεύτερη 
ψηφοφορία κανείς εκ των υποψηφίων δεν συγκεντρώσει 
τουλάχιστον έξι (6) και οκτώ (8) θετικές ψήφους αντίστοι¬ 
χα, η διαδικασία κηρύσσεται άγονη. 

16. Ως γλώσσα διεξαγωγής των παραπάνω διαδικα¬ 
σιών ορίζεται η ελληνική, με εξαίρεση συστατικές επι¬ 
στολές και επιστολές που απαντούν σε ερωτήματα που 
αφορούν την αξιολόγηση υποψηφίου, οι οποίες δύνα- 
νται να συντάσσονται στην αγγλική γλώσσα. 

Άρθρο 5 

ΕΛΕΓΧΟΣ ΝΟΜΙΜΟΤΗΤΑΣ - ΔΙΟΡΙΣΜΟΣ 

1. Μετά την ολοκλήρωση της διαδικασίας κρίσης για 


την εκλογή ή εξέλιξη των καθηγητών και υπηρετούντων 
λεκτόρων και την ανανέωση θητείας ή τη μονιμοποίηση 
των επί θητεία επίκουρων καθηγητών και την επικύρωση 
των πρακτικών, ο σχετικός φάκελος υποβάλλεται από 
τον Πρόεδρο του οικείου τμήματος στον Πρύτανη του 
Πανεπιστημίου για τον προβλεπόμενο από το άρθρο 20 
του ν. 4009/2011, (ΑΊ 95), όπως ισχύει, έλεγχο νομιμό¬ 
τητας και την έκδοση και δημοσίευση της πρυτανικής 
πράξης διορισμού στην προς πλήρωση θέση. Έλεγχος 
νομιμότητας πραγματοποιείται και στις άγονες εκλογές 
και στις αρνητικές κρίσεις. Το αποτέλεσμα του ελέγχου 
νομιμότητας κοινοποιείται στο ΥΠ.Π.Ε.Θ. 

2. Με τον έλεγχο νομιμότητας ελέγχονται και πλημ- 
μέλειες της αιτιολογίας ως προς την αξιολόγηση των 
προσόντων των υποψηφίων. 

3. Όσοι έχουν έννομο συμφέρον μπορούν να υποβά¬ 
λουν ενώπιον του Πρύτανη και εντός προθεσμίας τριά¬ 
ντα (30) ημερών, που άρχεται την επόμενη ημέρα της 
αποστολής των πρακτικών εκλογής από τον Πρόεδρο 
του τμήματος στον Πρύτανη, υπόμνημα, το οποίο ο 
Πρύτανης οφείλει να λάβει υπόψη του κατά τον έλεγχο 
νομιμότητας. Οι προσφεύγοντες οφείλουν να αναρτή- 
σουν το υπόμνημα εντός της ίδιας προθεσμίας με ευθύνη 
τους στο πληροφοριακό σύστημα ΑΠΕΛΛΑ. Η παράλει¬ 
ψη της ανάρτησης εντός της ως άνω ταχθείσης προθε¬ 
σμίας συνιστά λόγο απαραδέκτου του υπομνήματος. Σε 
περίπτωση απόρριψης του σχετικού υπομνήματος για 
ουσιαστικούς λόγους, η σχετική απορριπτική απόφα¬ 
ση είναι αιτιολογημένη.Το έγγραφο του Πρύτανη με το 
οποίο απορρίπτεται το υπόμνημα κοινοποιείται αμελλητί 
στο πληροφοριακό σύστημα ΑΠΕΛΛΑ. 

4. Ο Πρύτανης οφείλει να ολοκληρώσει τον έλεγχο 
νομιμότητας εντός αποκλειστικής προθεσμίας εξήντα 
(60) ημερών από την περιέλευση του φακέλου εκλογής, 
εξέλιξης, ανανέωσης θητείας ή μονιμοποίησης σε αυτόν. 
Η ίδια προθεσμία ισχύει και για τις διαδικασίες που κρί- 
θηκαν άγονες, καθώς και για τις διαδικασίες με αρνητική 
κρίση. Η πρυτανική πράξη με την οποία ολοκληρώνεται 
ο έλεγχος νομιμότητας αναρτάται αμελλητί στο πληρο¬ 
φοριακό σύστημα ΑΠΕΛΛΑ. 

5. Για την καλύτερη οργάνωση της διαδικασίας του 
ελέγχου νομιμότητας, ο Πρύτανης συνεπικουρείται 
από το Τμήμα Διδακτικού Προσωπικού της Διεύθυνσης 
Διοικητικού και από τη Νομική Υπηρεσία του Πανεπι¬ 
στημίου. Το Τμήμα Διδακτικού Προσωπικού συντάσσει 
παρατηρήσεις σχετικά με την εκ του Νόμου οριζόμε¬ 
νη διαδικασία εκλογής, εξέλιξης, ανανέωσης θητείας ή 
μονιμοποίησης, και τις αποστέλλει, μαζί με τον σχετικό 
φάκελο, στη Νομική Υπηρεσία. Η Νομική Υπηρεσία, σε 
απάντηση των παρατηρήσεων του Τμήματος Διδακτι¬ 
κού Προσωπικού, συντάσσει γνωμοδοτικό σημείωμα, 
το οποίο περιλαμβάνει σαφή και αναλυτική ειδική κρίση 
ανά παρατήρηση, καθώς και διατύπωση κρίσης ως προς 
το εάν τυχόν διαπιστούμενη απόκλιση από τα προβλε- 
πόμενα εκ του νόμου στοιχειοθετεί λόγο μη νομιμότητας 
της εξεταζόμενης διαδικασίας. 

6. Σε περίπτωση στην οποία κατά τον διενεργούμενο 
έλεγχο νομιμότητας διαπιστωθεί από τον Πρύτανη είτε 
αυτεπαγγέλτως είτε μετά από την υποβολή υπομνήμα- 

τος, έλλειψη νομιμότητας, ο Πρύτανης αναπέμπει αιτιο¬ 
λογημένα τον σχετικό φάκελο, μέσω του Προέδρου του 
οικείου τμήματος, στο αρμόδιο όργανο, για επανάληψη 
της διαδικασίας από το σημείο όπου διαπιστώθηκε η 
έλλειψη νομιμότητας. Το αρμόδιο τμήμα του Πανεπι¬ 
στημίου αναρτά αμελλητί στο πληροφοριακό σύστημα 
ΑΠΕΛΛΑ την πράξη αναπομπής. 

7. Εάν η διαδικασία κριθεί νόμιμη, ο Πρύτανης υποβάλ¬ 
λει διά της αρμόδιας Διεύθυνσηςτου ΥΠ.Π.Ε.Θ. τις σχετι¬ 
κές κατά περίπτωση πρυτανικές πράξεις, προκειμένου να 
πραγματοποιηθούν οι προβλεπόμενες ενέργειες για τη 
δημοσίευση τους στην Εφημερίδα της Κυβερνήσεως. Οι 
πράξεις μονιμοποίησης των επί θητεία καθηγητών απο- 
στέλλονται απευθείας από τον Πρύτανη για δημοσίευση 
στην Εφημερίδα της Κυβερνήσεως και κοινοποιούνται 
στην αρμόδια υπηρεσία στου ΥΠ.Π.Ε.Θ. 

8.0 Υπουργός Παιδείας, Έρευνας και Θρησκευμάτων 
ελέγχει τη νομιμότητα οποιασδήποτε εκλογής ή εξέ¬ 
λιξης είτε αυτεπαγγέλτως είτε ύστερα από προσφυγή 
που υποβάλλεται ενώπιον του από οποιονδήποτε έχει 
έννομο συμφέρον. Το έννομο συμφέρον του προσφεύ- 
γοντος, τόσο ενώπιον του Πρύτανη όσο και ενώπιον του 
Υπουργού Παιδείας, Έρευνας και Θρησκευμάτων προσ¬ 
διορίζεται σύμφωνα με την παρ. 1 του άρθρου 47 του 


π.δ. 18/1989. Η προσφυγή μπορεί να ασκηθεί εφόσον 
έχει εκδοθεί πρυτανική πράξη εκλογής διορισμού ή αρ¬ 
νητικής κρίσης, εντός εξήντα (60) ημερών από τη δημο¬ 
σίευση της πράξης στην Εφημερίδα της Κυβερνήσεως ή 
από την κοινοποίησή της στον προσφεύγοντα ή αφότου 
τεκμηριωμένα ο προσφεύγων έλαβε γνώση αυτής, για 
έλεγχο νομιμότητας της προσβαλλόμενης πράξης. Για τις 
περιπτώσεις άγονης εκλογής ή αρνητικής κρίσης, η προ¬ 
σφυγή μπορεί να ασκηθεί εντός εξήντα (60) ημερών από 
την έκδοση της σχετικής διαπιστωτικής πράξης από τον 
Πρύτανη. Η εξάμηνη προθεσμία ελέγχου νομιμότητας 
από τον Υπουργό Παιδείας, Έρευνας και Θρησκευμάτων 
ισχύει και για διαδικασίες των άγονων εκλογών και για 
αυτές των αρνητικών κρίσεων. 

9. Κατά τα λοιπά, ισχύουν τα διαλαμβανόμε¬ 
να στο άρθρο 4 - διαδικασία ελέγχου νομιμότητας 
της Φ.122.1/6/14241/Ζ2/27.01.2017, (ΦΕΚ 225/Β7 
31.01.2017) υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2017 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























